ക്നായി തോമാ - വിക്കിപീഡിയ

# ക്നായി തോമാ

### വിക്കിപീഡിയ, ഒരു സ്വതന്ത്ര വിജ്ഞാനകോശം.

ക്നായി തോമാ - കേരളത്തിന്റെ സാംസ്കാരിക രംഗത്ത് വഴിത്തിരിവുണ്ടാക്കിയ വിദേശീയ വ്യാപാരി

ക്രി.വ. 345-ല്‍ കേരളത്തിലേയ്ക്ക് കുടിയേറിപ്പാര്‍ത്ത ബാബിലോണിയയിലെ ഒരു വ്യാപാരിയാണ് ക്നായി തോമാ. [1]

## [തിരുത്തുക] ഐതിഹ്യം

ഏഡേസ്സായിലെ ഒരു മെത്രാന്‌ കേരലത്തിലെ ക്രിസ്ത്യാനികളെക്കുറിച്ച്‌ ദര്‍ശനം ലഭിച്ചുവെന്നും അതനുസരിച്ച്‌ ക്നായിത്തൊമ്മനെ കേരളത്തിലേയ്ക്ക്‌ അയച്ചുവെന്നും ഐതിഹ്യം ഉണ്ട്‌. എന്നാല്‍ അര്‍മേനിയയിലെ മതപീഡനങ്ങളില്‍ ഭയന്നാണ്‌ നിരവധി കുടുംബംഗങ്ങളേയും കൂട്ടി അദ്ദേഹം കേരളത്തില്‍ എത്തിയത്‌ എന്നാണ്‌ ചില ചരിത്രകാരന്മാരുടെ പക്ഷം. [2]

## [തിരുത്തുക] ചരിത്രം

മാര്‍ത്തോമ്മായുടെ കാലത്തിനും വളരെ ശേഷമാണ്‌ ക്നായിത്തോമ്മന്‍ കേരളത്തിലെത്തുന്നത്‌. ക്രി.വ. 345-ല്‍ അര്‍മേനിയയില്‍ നിന്നാണ്‌ അദ്ദേഹം എത്തിയത്‌ എന്ന് ചിലര്‍ വിശ്വസിക്കുന്നു. ഒരു വന്‍ സംഘമായാണ്‌ അദ്ദേഹം കൊടുങ്ങല്ലൂര്‍ എത്തിയത്‌. അക്കൂട്ടത്തില്‍ വൈദികന്മാരും മെത്രാന്മാരും ഉണ്ടായിരുന്നു.

അവര്‍ കൊടുങ്ങല്ലൂര്‍ ആസ്ഥാനമാക്കി വാണിജ്യം ആരംഭിച്ചു. അതില്‍ ശോഭിച്ച അവര്‍ക്ക്‌ അന്നത്തെ ചേര രാജാവ്‌ നിരവധി ആനുകൂല്യങ്ങളും സ്ഥലവും വിട്ടുകൊടുത്തു. 72 പദവികള്‍ അനുവദിക്കുന്ന ഒരു ചെപ്പേട്‌ ക്നായിത്തൊമ്മന്‌ ചേരചക്രവര്‍ത്തി നല്‍കി എന്ന് പറയപ്പെടുന്നു. നിര്‍ഭാഗ്യവശാല്‍ ഈ ചെപ്പേട്‌ നഷ്ടപ്പെട്ടു പോയി.

## [തിരുത്തുക] ക്നാനായ സമുദായം

  പ്രധാന ലേഖനം: ക്നാനായ സമുദായം

ക്നായി എന്ന വാക്കിന് വ്യാപാരി എന്നര്‍ത്ഥമാണുള്ളതെന്നും ബൈബിളിലും അതേ പ്രകാരം പലയിടങ്ങളിലും ഈ വാക്കുകള്‍ ഉപയോഗിച്ചിരിക്കുന്നതായും ചില ചരിത്രകാരന്മാര്‍ പറയുന്നു. [3] ക്നായിത്തൊമ്മനോടൊപ്പം കേരളത്തിലെത്തിയ ഒരു വര്‍ഗ്ഗം ജനങ്ങള്‍ വര്‍ഗ്ഗം സങ്കലനം ഒഴിവാക്കി തനിമ നിലനിര്‍ത്തി ജീവിച്ചു വന്നു. അവരാണ്‌ ക്നാനായക്കാര്‍ അഥവാ തെക്കും ഭാഗക്കാര്‍. എന്നാല്‍ ക്നായിത്തൊമ്മന്‌ കേര‍ളസ്ത്രീയില്‍ ജനിച്ച സന്തതികളാണ്‌ മറ്റുള്ള മാര്‍ത്തോമ്മാക്കാര്‍ അഥവാ വടക്കുംഭാഗക്കാര്‍ എന്ന് തെക്കും ഭാഗക്കാര്‍ കുറ്റപ്പെടുത്തുന്നു. എന്നാല്‍ വടക്കും ഭാഗക്കാര്‍ ഇതിനെ നിരാകരിക്കുന്നു. ഇത്‌ വളരെക്കാലമായി വിവാദമായി നിലനില്‍ക്കുന്നു.

## [തിരുത്തുക] ചരിത്രം

കൊടുങ്ങല്ലൂരില്‍ അദ്ദേഹം വന്നിറങ്ങിയ സ്ഥലത്തെ സ്മാരകം

## [തിരുത്തുക] ആധാരസൂചിക

1. ↑ കത്തോലിക്ക സര്‍വ്വ വിജ്ഞാനകോശം
2. ↑ ഡോ. സ്കറിയ സക്കറിയ. എഡിറ്റര്‍: ഉദയമ്പേരൂര്‍ സൂനഹദോസിന്റെ കാനോനകള്‍, എ.ഡി. 1599; ഇന്ത്യന്‍ ഇന്‍സ്റ്റിറ്റ്യൂട്ട് ഓഫ് ക്രിസ്ത്യന്‍ സ്റ്റഡീസ്, ഓശാന മൗണ്ട്, ഇടമറ്റം 686588, കേരളം. 1994.
3. ↑ മേല്‍ പറയുന്ന ഗ്രന്ഥം

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക. സഹായത്തിനു ഈ ലേഖനത്തിന്റെ ഇംഗ്ലീഷ് പതിപ്പ്.

Retrieved from "http://ml.wikipedia.org../../../%E0%B4%95/%E0%B5%8D/%E0%B4%A8/%E0%B4%95%E0%B5%8D%E0%B4%A8%E0%B4%BE%E0%B4%AF%E0%B4%BF_%E0%B4%A4%E0%B5%8B%E0%B4%AE%E0%B4%BE.html"

സൂചിക: അപൂര്‍ണ്ണ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English